ଦେଶୀ ଖାଦ୍ୟ ଖାଇବା କି ଗାଁରେ ବୁଲିବା ଭିତରେ ଆଉ ସୀମିତ ରହିବନି ଦେଶୀୟ ପର୍ଯ୍ୟଟନର କଥା । ଏଣିକି ଲୋକଙ୍କୁ ଦେଶୀୟ ପର୍ଯ୍ୟଟନ ନାଁରେ ମିଳିବ ଅନୁଭୂତି ଭ୍ରମଣର ଶିକ୍ଷା ।
ହଜି ଯାଉଥିବା ଲୋକ ସଂସ୍କୃତି, ଲୋକ ପରମ୍ପରାର ସଂରକ୍ଷଣ ହେବ ଏହା ମାଧ୍ୟମରେ ।
ସ୍ଥାନୀୟ ଲୋକଙ୍କୁ କର୍ମନିଯୁକ୍ତି ମିଳିବା ସହ ସେମାନଙ୍କୁ ସ୍ୱାବଲମ୍ବୀ କରିବା ଓ ସେମାନଙ୍କ ଉତ୍ପାଦିତ ସାମଗ୍ରୀକୁ ବଜାର ଦେବା ଉଦ୍ଦେଶ୍ଯରେ ଏଭଳି ନୂଆ ଧରଣର ଗ୍ରାମୀଣ ପର୍ଯ୍ୟଟନର ପରିକଳ୍ପନା କରାଯାଇଛି ।
କରୋନା ଲକଡାଉନ୍ ସମୟ ଅର୍ଥାତ୍ ଗତ ଏପ୍ରିଲ ମାସରୁ ଭୁବନେଶ୍ୱରରେ ଆରମ୍ଭ ହୋଇଛି 'ଶରଣା' ।
ପ୍ରତ୍ନତତ୍ତ୍ୱବିତ୍ ଜିତୁ ମିଶ୍ର, ନୃତତ୍ତ୍ୱବିତ୍ ଡକ୍ଟର ଏସ୍ ଏସ୍ ମହାନ୍ତି ଓ ରୋଜାଲିନ୍ ଦାସଙ୍କ ପରିକଳ୍ପନାରୁ ପର୍ଯ୍ୟଟନର ଭିନ୍ନ ଦିଗକୁ ଆବିଷ୍କାର କରିଛି 'ଶରଣା' ।
ସାଧାରଣ ପର୍ଯ୍ୟଟନ ବ୍ୟବସ୍ଥା ଠାରୁ ଏହା ସମ୍ପୂର୍ଣ୍ଣ ଭିନ୍ନ । ଏଠାରେ ଜଣେ କେବଳ ଜଣେ ପର୍ଯ୍ୟଟକ ଖାଇବା, ବୁଲିବା, ମଉଜ, ମଜଲିସ୍ କରିବାର ସୁଯୋଗ ପାଇବନି ବରଂ ସେମାନଙ୍କୁ ଅନୁଶୀଳନ କରିବାର ଅବକାଶ ପାଉଛି ।
ଓଡ଼ିଶାର ଲୋକକଳା, ଲୋକସଂସ୍କୃତି, ଆଦିବାସୀଙ୍କ ଜୀବନଯାତ୍ରା ବାବଦରେ ଗବେଷଣା କରିବା ସହ ସେମାନଙ୍କ ବାବଦରେ ତଥ୍ୟ ସଂଗ୍ରହ କରିବା, ଜୀବନ ଶୈଳୀର ଅନୂଭୂତି ସାଉଁଟିବା, ଜୀବନ ଚର୍ଯ୍ୟକୁ କ୍ୟାମେରା ଫ୍ରେମରେ ବାନ୍ଧିବାର ସୁଯୋଗ ପାଇଛନ୍ତି ।
ଯେକୌଣସି ବର୍ଗର ବ୍ୟକ୍ତି ଏହି ଯାତ୍ରାରେ ସାମିଲ ହୋଇ ପାରିବେ । ଛୋଟ ପିଲାମାନଙ୍କ ପାଇଁ ଏଠାରେ ବିଭିନ୍ନ କର୍ମଶାଳା, ସ୍ଥାନୀୟ ଲୋକସଂସ୍କୃତି ଲୋକକଳାକୁ ନେଇ ରହିଥିବା ଗପ, କାହାଣୀ ଶୁଣିବାର ସୁଯୋଗ ରହିଥିବା ବେଳେ ଯୁବପିଢ଼ିଙ୍କ ପାଇଁ ନେଚର୍ ୱାର୍କ, ଟ୍ରେକିଂ, ଫଟୋଗ୍ରାଫି ଆଦିର ବ୍ୟବସ୍ଥା ରହିଛି ।
ଛାତ୍ରଛାତ୍ରୀ, ଗବେଷକମାନଙ୍କ ପାଇଁ ସ୍ଥାନୀୟ ଅଞ୍ଚଳରେ ସୁରକ୍ଷିତ ଭାବେ ରହିବା ସହ ସେମାନେ କିପରି ବିଭିନ୍ନ ଆଦିବାସୀ ସମ୍ପ୍ରଦାୟ, ସେମାନଙ୍କର ଖାଦ୍ୟଶସ୍ୟ, ଜୀବନଶୈଳୀ ବାବଦରେ ଗବେଷଣା କରିବାର ସୁଯୋଗ ପାଇବେ ।
ବୁଲାବୁଲି ଭିତରେ ସୀମିତ ନାହିଁ 'ଶରଣା'ର ଆଭିମୁଖ୍ୟ । ଏହାଦ୍ୱାରା କିପରି ସ୍ଥାନୀୟ ଲୋକ ଲାଭବାନ ହେବେ, ସେମାନଙ୍କର କୌଳିକ ବୃତ୍ତି ବଞ୍ଚିବ, ସେଠାକାର ପରିବେଶ, ପର୍ଯ୍ୟଟନ ସ୍ଥଳୀ ସୁରକ୍ଷିତ ରହିବ, ସ୍ଥାନୀୟ ଲୋକକଳା, ଲୋକସଂସ୍କୃତିର ସଂରକ୍ଷଣ କରିବା ଦିଗରେ ବି ଶରଣା କାମ କରୁଛି ।
ଇତି ମଧ୍ୟରେ 'ଶରଣା' କନ୍ଧମାଳର ଦେଶୁଘାଟି, ଛାଚିଙ୍ଗା, ବାଶୁଗାଣ୍ଡା, ମାଦଲକୁନା, ଡାହାବାଲି, ମୁଣ୍ଡିଗଡ, ରଙ୍ଗାପାରୁ, ଦେଓଗଡ଼ ଆଦି ଗାଁକୁ ମଡେଲ ଗାଁ ଭାବେ ଚିହ୍ନଟ କରିଛି ।
ଏହିସବୁ ଗାଁର ୧୦୦୦ରୁ ଅଧିକ ସ୍ଥାନୀୟ ଲୋକଙ୍କୁ ସ୍ୱାବଲମ୍ବୀ କରିବା ସହ ସେମାନଙ୍କ ଦକ୍ଷତା ବିକାଶ କରିବା, ସେମାନଙ୍କ ଉତ୍ପାଦିତ ଶସ୍ୟ, ହସ୍ତଶିଳ୍ପ ଆଦିର ବଜାର ବି କରାଉଛି ।
ପ୍ରତ୍ନତତ୍ତ୍ୱବିତ୍ ତଥା ଶରଣାର ପ୍ରତିଷ୍ଠାତା ସଦସ୍ୟ ଜିତୁ ମିଶ୍ର କହନ୍ତି 'ଶରଣା' ଅନୁଭୂତି ଭ୍ରମଣର ଆଭିମୁଖ୍ୟକୁ ସ୍ପଷ୍ଟ କରୁଛି । ମୁଣ୍ଡାରୀ ଭାଷାରେ ଶରଣାର ଅର୍ଥ ପବିତ୍ର ସ୍ଥାନ ।
ଆଦିିବାସୀମାନେ ପ୍ରକୃତି, ଜଙ୍ଗଲ, ଜମିକୁ ପୂଜା କରୁଥିବା ବେଳେ ଜଙ୍ଗଲ ଭିତରେ ଏକ ପବିତ୍ର ସ୍ଥାନକୁ ପୂଜା ପୀଠ ଭାବେ ବାଛିଥାନ୍ତି ।
ଏହାର ଅର୍ଥ ଗ୍ରାମଦେବୀ ବା ଜାହିରା ଆମକୁ ଦୁଷ୍ଟ ଶକ୍ତିରୁ ରକ୍ଷା କରିବେ ଓ ଆମେ ବି ତାଙ୍କ ସ୍ଥାନକୁ ପବିତ୍ର ରଖିବୁ । ନିଜେ ବଞ୍ଚିବା ଓ ଅନ୍ୟକୁ ବଞ୍ଚିବାକୁ ରାହା ଦେବା ହିଁ ବାସ୍ତବିକ ଶରଣାର କାମ ।
ନୃତତ୍ତ୍ୱବିତ୍ ଡକ୍ଟର ଏସଏସ୍ ମହାନ୍ତି କହିଛନ୍ତି ଆମର ଉଦେ୍ଦଶ୍ୟ ଗବେଷକ ଓ ଛାତ୍ରଛାତ୍ରୀଙ୍କୁ ଏଭଳି ଏକ ପ୍ଲାଟଫର୍ମ ଦେବା ଯେଉଁଠି ସେମାନେ ସୁରକ୍ଷିତ ଭାବେ ରହି ଅତି ପାଖରୁ ପ୍ରକୃତି ଓ ଜନଜାତିଙ୍କ ଜୀବନଶୈଳୀକୁ ଅନୁଧ୍ୟାନ କରିବା ସହ ସେମାନଙ୍କର ସୁବିଧା ଅସୁବିଧାକୁ ହୃଦୟଙ୍ଗମ କରିବେ । ଆଦିବାସୀମାନେ ପ୍ରକୃତିର ସମ୍ପତ୍ତି ।
ସେମାନଙ୍କ ଯୋଗୁଁ ପ୍ରକୃତି ବଞ୍ଚିଛି । ହେଲେ ଆମେ ପର୍ଯ୍ୟଟନ ମାଧ୍ୟମରେ ସବୁବେଳେ ସେମାନଙ୍କୁ ଦେଖାଇ ଅର୍ଥ ଆୟ କରିବାକୁ ଚେଷ୍ଟା କରୁ ।
ହେଲେ ଶରଣାର ଉଦ୍ଦେଶ୍ଯ ସେହି ସମ୍ପ୍ରଦାୟଙ୍କୁ ସମ୍ମାନ ଦେବା ସହ ସେମାନଙ୍କର ପରମ୍ପରା, ଖାଦ୍ୟ, ବେଶ, ପୋଷାକ, ଜୀବନ ଶୈଳୀକୁ ଅନୁକରଣୀୟ ମନେ କରି ସେମାନଙ୍କ ଠରୁ କିଛି ଶିଖିବା ।
ଇତି ମଧ୍ୟରେ ଶରଣା କିଛି ଗବେଷକ, ଫଟୋଗ୍ରାଫର ଓ ଟ୍ରାଭେଲରଙ୍କୁ ନେଇ କନ୍ଧମାଳ ଗସ୍ତ କରିବା ସହ ବିଭିନ୍ନ ସ୍ଥାନ ବୁଲି ଦେଖାଇଛି ।
ଯେଉଁଠି ପର୍ଯ୍ୟଟକମାନେ ଆଦିବାସୀଙ୍କ ବେଶ ପୋଷାକ ପିନ୍ଧିବା ଠାରୁ ସେମାନଙ୍କ ଖାଦ୍ୟ ଖାଇ ସେମାନଙ୍କ ସହ ଜୀବନ ବିତାଇବାର ଅନୁଭୂତି ସାଉଁଟିଛନ୍ତି ।
ଆଗକୁ ଶରଣା ବିଭିନ୍ନ କ୍ୟାମ୍ପିଂ ଓ କର୍ମଶାଳା ମାଧ୍ୟମରେ ବିଭିନ୍ନ ଶିକ୍ଷାନୁଷ୍ଠାନ, ଛାତ୍ରଛାତ୍ରୀ, ଗବେଷକ, ବୁଦ୍ଧିଜୀବୀମାନଙ୍କ ସହ ମିଶି ଜନଜାତିଙ୍କ ଅଭାବ ଅସୁବିଧାକୁ ଦୂର କରିବା ସହ ସେମାନଙ୍କୁ କର୍ମନିୟୋଜନ ଯୋଗାଇବାକୁ ଲକ୍ଷ୍ୟ ରଖିଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
